**Zašto MIBPG nije na Listi prihvatljivih korisnika iz Priloga I. Javnog poziva?**

Lista prihvatljivih korisnika iz Javnog poziva za provedbu Programa potpore za poljoprivredne sektore pogođene nepovoljnim klimatskim prilikama i prirodnim nepogodama u 2024. godini (u daljnjem tekstu: Program) temelji se na podacima iz Registra šteta (u daljnjem tekstu: Registar).

Registar je digitalna baza podataka svih šteta nastalih zbog prirodnih nepogoda na području Republike Hrvatske uspostavljen na temelju Zakona o ublažavanju i uklanjanju posljedica prirodnih nepogoda (NN 16/19).

Na Listi prihvatljivih korisnika nalaze se korisnici za koje je na temelju podataka iz Registra utvrđeno da su:

* upisani u Upisnik poljoprivrednih gospodarstava te se bave proizvodnjom voća, povrća, grožđa i sjemena
* imali štetu u Registru veću od 30 % na prinosu poljoprivrednih kultura voća, povrća, grožđa i sjemena
* imali štetu u Registru veću od 200,00 eura po kulturi (za voće, povrće, grožđe i sjeme).

**Fizička ili pravna osoba se bavi proizvodnjom voća, povrća, grožđa te sjemena, no MIBPG nije na Listi prihvatljivih korisnika iz Priloga I. Javnog poziva?**

Na Listi prihvatljivih korisnika nalaze se korisnici za koje je na temelju podataka iz Registra utvrđeno da su:

* upisani u Upisnik poljoprivrednih gospodarstava i bave se proizvodnjom voća, povrća, grožđa te sjemena
* imali štetu u Registru veću od 30 % na prinosu poljoprivrednih kultura voća, povrća, grožđa i sjemena
* imali štetu u Registru veću od 200,00 eura po kulturi (za voće, povrće, grožđe i sjeme).

Na Listi prihvatljivih korisnika nalaze se korisnici koji zadovoljavaju sve prethodno navedene kriterije.

**MIBPG fizičke ili pravne osobe se nalazi na Listi prihvatljivih korisnika iz Priloga I. Javnog poziva iako se ne bavi proizvodnjom voća, povrća, grožđa te sjemena?**

Lista prihvatljivih korisnika iz Javnog poziva za provedbu Programa temelji se na podacima iz Registra.

Ako se MIBPG nalazi na Listi prihvatljivih korisnika znači da su u Registru za taj MIBPG navedeni podaci za kulture koje su predmet Programa te da su zadovoljeni i kriterij štete veće od 30 % na prinosu poljoprivrednih kultura voća, povrća, grožđa i sjemena i kriterij štete veće od 200,00 eura po kulturi.

**U Javnom pozivu je navedeno da korisnici za koje je u Registru evidentirano postojanje osiguranja dostavljaju policu osiguranja, obračun isplate i potvrdu o isplati štete osiguravajućeg društva po polici, no na temelju ugovorenih polica osiguranja** **nije isplaćena naknada štete?**

Ako je u Registru evidentirano postojanje osiguranja potrebno je podnijet zahtjev "Podnosim Zahtjev za potporu za poljoprivredne sektore pogođene nepovoljnim klimatskim prilikama i prirodnim nepogodama u 2024. godini te pod kaznenom i materijalnom odgovornošću izjavljujem da imam osiguranje imovine od rizika prirodne nepogode i da su priloženi dokumenti istiniti i točni“ te učitati odgovarajuću dokumentaciju.

Ako je u Registru evidentirano postojanje osiguranja te podnositelj posjeduje policu osiguranja za prihvatljive kulture, no za navedenu policu nije isplaćena naknada štete, podnositelj uz policu osiguranja učitava izjavu da nije isplaćena naknada štete na temelju ugovorene police osiguranja.

Za izjavu nije predviđen propisani obrazac, istu je potrebno sastaviti u slobodnoj formi, koju podnositelj koji je fizička osoba potpisuje, a podnositelj koji je pravna osoba potpisuje i ovjerava.

**Što podrazumijeva** **pojam osiguranja imovine od rizika prirodne nepogode naveden u tekstu Javnog poziva i nazivu Zahtjeva za potporu na AGRONET-u?**

Pojam osiguranja imovine od rizika prirodne nepogode u skladu je s Pravilnikom o registru šteta od prirodnih nepogoda (NN 65/19) kojim se propisuje se sadržaj, oblik i način dostave podataka o nastalim štetama od prirodnih nepogoda iz Zakona o ublažavanju i uklanjanju posljedica prirodnih nepogoda (NN 16/19).

U okviru Programa pod pojam osiguranje imovine od rizika prirodne nepogode podrazumijeva se osiguranje poljoprivredne proizvodnje na kulturama koje su predmet Programa.

**Treba li fizička ili pravna osoba dostaviti dokumentaciju kojom dokazuje osiguranje imovine od rizika prirodne nepogode ako se ista ne odnosi na kulture koje su predmet Programa?**

U ZIP datoteku je potrebno učitati samo dokumentaciju koja se odnosi na kulture koje su predmet Programa.

**Fizička ili pravna osoba je sudjelovala u drugim mjerama Agencije za plaćanja, je li prihvatljiv korisnik?**

Na Listi prihvatljivih korisnika nalaze se korisnici za koje je na temelju podataka iz Registra utvrđeno da su:

* upisani u Upisnik poljoprivrednih gospodarstava te se bave proizvodnjom voća, povrća, grožđa i sjemena
* imali štetu u Registru veću od 30 % na prinosu poljoprivrednih kultura voća, povrća, grožđa i sjemena
* imali štetu u Registru veću od 200,00 eura po kulturi (za voće, povrće, grožđe i sjeme).

S ciljem izbjegavanja prekomjerne naknade pojedinačnog korisnika, kumulativan iznos svih dodijeljenih potpora iz Programa potpore poljoprivrednim proizvođačima za ublažavanje posljedica prirodnih nepogoda nastalih u 2024. godini, Mjere 23 iz Programa ruralnog razvoja Republike Hrvatske za razdoblje 2014.–2020., isplaćene štete temeljem ugovorenih polica osiguranja i Programa ne smije po pojedinoj kulturi prelaziti prijavljeni iznos štete za tu godinu u Registru.

Agencija za plaćanja izračunava iznos potpore za korisnika na temelju potvrđenog iznosa štete iz Registra, koji umanjuje za potporu dodijeljenu na temelju Programa potpore poljoprivrednim proizvođačima za ublažavanje posljedica prirodnih nepogoda nastalih u 2024. godini, Mjere 23 iz Programa ruralnog razvoja Republike Hrvatske za razdoblje 2014. – 2020. i isplaćene naknade štete na temelju ugovorenih polica osiguranja.

Najmanji pojedinačni iznos potpore iz Programa po korisniku potpore iznosi 200,00 EUR, a najveći pojedinačni iznos potpore iz Programa po korisniku potpore iznosi 42.000,00 EUR i ne može biti veća od potvrđenog iznosa štete u Registru.